Sisyphos

Sisyphos (Bahasa Yunani Purba: Σίσυφος Sísyphos, Latin dan Inggeris: Sisyphus) suatu watak raja dalam mitologi Yunani yang dikatakan menguasai sebuah kerajaan bernama Ephyra (kini Korinthos).

 Penceritaan 
Dia diceritakan putera kepada Aiolos dan Enarete yang menguasai kerajaan Thessalia.Apollodoros, 1.7.3  Apabila dia mengambil alih takhta ayahnya, dia diceritakan berkuasa kuku besi membunuh pengunjung ke pulaunya sesuka hati sehinggakan mendatangkan kemarahan kepada dewa-dewi.

 Helah kepada Zeus dan Ares 
Zeus mengarahkan Thanatos merantai di gaung besar Tartaros tetapi malangnya tidak ditemani Kharon si pemandu roh ke alam si mati. Sisyphos mengambil kesempatan ini berpura-pura menanyakan Thanatos mengenai rantainya dan memujuknya melihat rantai itu dengan dekat. Thanatos memberi rantai itu kepada Sisyphos yang mengambil peluang ini segera menambat Thanatos lantas manusia tidak mati di alam mereka. Hal ini akhirnya diketahui Ares si dewa perang yang hairan kenapa manusia seakan masih kebal bertarung dalam peperangan berbahaya; dia membebaskan Thanatos sejurus melihat keadaannya dan menangkap Sisyphos.

Hades pula sukarelanya merantai diri bersama Sisyphos tetapi ia pula menyebabkan haiwan tidak dapat dikorbankan maka dewa-dewi membenarkan Hades bebas. Sebagai ganti pula, Hades menghukum Sisyphos mengguling sebuah batu besar naik bukit curam di gaung TartarosApollodoros, 1.9.3 Homeros, Odýsseia, 11.593 sepadan keangkuhannya menyamakan kebijaksanaan diri dengan dewa Zeus selain kerana penglibatannya membina istana di Akrokorinthos; Hades sambil itu sengaja menyumpah batu besar itu mengguling jauh dari Sisyphos sehingga memaksa Sisyphos menjalankan semula kerja hukumannya.Brunel, Pierre; Bastian, Aeneas (2004). Sisyphe (dalam bahasa Perancis). Paris: Du Rocher. m/s. 25.  ISBN 9782268050102.Pausanias, 10.31

 Hubungan dengan Odysseus 
Ada cerita yang menyatakan Sisyphos sebagai bapa kandung sebenar Odysseus selepas berhubungan dengan Antikleia sama ada meniduri ataupun merogolnya.Hyginus, Fabulae 201; Ploutarkhos, Quaestiones Graecae 43; Suida, s.v. Sisyphus  Ada juga cerita yang menyatakannya datuk BellerophonApollodoros, 1.9.3 Homeros, Iliad 6.152 ff. dan Minyas pengasas OrkhomenosUlasan Apollonios dari Rodos dalam Argonautika 3.1553 atau bapa Minyas sendiri.Ulasan Homeros dalam Iliad, 2.511
 Rujukan 

Sumber



 Pautan luar 

 Profil di Encyclopedia of Greek Mythology 
Kategori:mitologi Yunani